El rizo ła ze na pianta erbasea anuałe de ła fameja de łe Poaceae, de orìzene axiatega. Insieme a ła , dal pericarpo pigmentà roso, cultivada in Africa, ła ze una de łe do spece de piante dal cuało se produze el "rizo" intendesto cofà magnare. L' ła costituise ła stragranda majoransa del rizo produzesto, dato che eła soła ła fa sirca el 95% de ła superfise mondiałe cultivada. Ła ze na pianta erbàsea, alta da 120 a 195 cm co raize aventìsie e enbrionałi, łe cuałe łe ga ła caratarìstega de sviłupar dei parenchìmi aerìfari, che i parmete al rizo de vìvar in anbiente acuàtego. El fusto el prezenta intergropi cavi e gropi pieni e el se sviłupa in manjiera simiłara al formento. Ła ga foje de color verdo ciaro, a forma de guàina, longhe racuanti sentìmetri e larghe do, co pełi bianchi, curti e spesi; ła ligula ła ze longa e ghe ze aurégołe pełoze. A l'àpeze del steło el ga na panòcia termenałe, a madurità pendente, costituia da spighete uniflore co fiori ermafrodii a sie stami e un pistiło; l'ovaja ła detien solché on òvuło. El fruto el ze na cariòside ełìtega o sfèrega co glume tanto svilupae, ła cariòside ła ze vestia , pezo 25–45 mg. Ghe ze trè sotopece: ssp. , tìpega dei climi tropegałi, alto valor de marcào, cariòside longa e sótiłe, produtività mèdia e cultivada in India, Cina meridionale, Fiłipine, USA meridionale, Itàlia, Braziłe; ssp. , tìpega dei climi tenperai, alta produsion, cariòside curta e tondada, baso vałore de marcà, cultivada in Japon, Corea, Cina setentrionale, USA, Ezito, Itàlia; ssp. , di minore importanza. Da łe difarenti sotospece łe deriva le varietà difondeste par difarenti dòpari . El rizo el ze cultivà prinsipalmente par dòparo ałimentar. Altri dòpari del rizo i ze: produsion del sakè, na bevida alcòłega otegnesta da ła so fermentasion produsion de farina de rizo par uzo zootècnego dòparo de łe roture de rizo inte ła produsion de ła bira produsion de l'àmido. Il ponteroło del rizo el ze on inseto che el magna ła pianta del rizo sia inte łe foje che inte łe raize.